KHL-kausi 2009–2010

KHL-kausi 2009–2010 oli jääkiekkosarja KHL:n toinen kausi. Runkosarja alkoi 10. syyskuuta 2009 ja päättyi 7. maaliskuuta 2010. Sarjaan osallistui 24 joukkuetta, joista 21 Venäjältä ja yksi joukkue Latviasta, Kazakstanista ja Valko-Venäjältä.

Toisen KHL-kauden mestaruuden voitti Ak Bars Kazanista.

Uudistukset
16. kesäkuuta 2009 KHL:n hallintoneuvosto ilmoitti uudistuksista jotka koskivat tulevaa kautta 2009–10.

Joukkueet
Uutena joukkueena liigaan liittyi jekaterinburgilainen HK Avtomobilist. Edellisellä kaudella mukana ollut HK Himik Voskresensk ei puolestaan osallistunut taloudellisten vaikeuksien vuoksi, joten joukkuemäärä säilyi ennallaan 24:ssä.

Uusi konferenssi- ja divisioonajako
Kaudella 2009–2010 joukkueet jaettiin neljään divisioonaan maantieteellisesti. Lisäksi joukkueet jaettiin itäiseen ja läntiseen konferenssiin, jotka molemmat koostuivat kahdesta kuuden joukkueen divisioonasta. Saman divisioonan joukkueet kohtasivat kauden aikana neljä kertaa, kun muiden divisioonien joukkueita vastaan pelattiin vain kahdesti.

Pudotuspelit
Kummankin konferenssin kahdeksan parasta joukkuetta selviytyivät pudotuspeleihin. Pudotuspelit pelattiin NHL:n tapaan ensisijaisesti konferenssien sisäisinä, joten molemmissa konferensseissa pelattiin puolivälierät, välierät ja finaalit. Konferenssien voittajat pelasivat kauden päätteeksi Gagarin Cupista.

Palkkakatto ja -lattia
Joukkueiden pelaajilleen maksamien palkkojen kokonaissumma ei saanut ylittää 620 miljoonaa ruplaa eikä alittaa 200 miljoonaa ruplaa. Jokainen joukkue sai kuitenkin nimetä yhden pelaajan, jonka palkkaa ei huomioitu kokonaissummassa.

Varaustilaisuus
KHL:n ensimmäinen varaustilaisuus järjestettiin 1. kesäkuuta 2009. Kukin joukkue sai suojata 25 nuorta (17–21 v.) pelaajaansa ennen tilaisuutta.

Maalivahdin alue
Maalivahdin alue kutistettiin NHL-sääntöjen mukaiseksi.

Sarjajärjestelmä kaudella 2009–10 
Joukkueet jaettiin kahteen konferenssiin, itäiseen ja läntiseen. Konferenssijaot olivat seuraavat:

Joukkueet pelasivat jokaista oman divisioonansa joukkuetta vastaan kaksi kertaa kotona ja kaksi vieraissa. Lisäksi jokainen joukkue pelasi kaikkia muissa divisioonissa pelanneita joukkueita vastaan kerran kotona ja kerran vieraissa. Näin jokainen joukkue pelasi runkosarjassa 56 ottelua.

Runkosarjassa parhaiten sijoittunut palkittiin Venäjän mestarina. Lisäksi palkittiin toiseksi ja kolmanneksi sijoittuneet joukkueet. Lisäksi pudotuspeleihin selviytyneet, eli konferensseissaan sijoille 1.–8. sijoittuneet pelasivat Gagarin Cupista. Finaalin häviäjä sai hopeaa ja pronssia sai joukkue, joka oli välierissä tippuneista joukkueista parhaiten sijoittunut runkosarjassa.

Joukkueet, jotka eivät selviytyneet pudotuspeleihin, pelasivat erillisen turnauksensa, joissa panoksena oli KHL:n varaustilaisuuden varausvuoroja.

Sarjataulukot

Läntinen konferenssi

Itäinen konferenssi

Pelaajatilastot

Pistepörssi

Suomalaiset

Maalivahtipörssi
Tilastossa ovat maalivahdit, jotka pelasivat runkosarjassa vähintään 20 ottelua.

Pudotuspelit
Pudotuspelien ensimmäinen kierros pelattiin paras viidestä -järjestelmällä, ja muut kierrokset paras seitsemästä. Pudotuspelien ensimmäiset ottelut pelattiin 10. maaliskuuta. Pudotuspelit aikataulutettiin siten, että finaalissa Gagarin Cupista taistelevat joukkueet olivat selvillä viimeistään Juri Gagarinin historiallisen avaruuslennon vuosipäivänä 12. huhtikuuta.

Palkinnot 

Kauden palkintojenjakotilaisuus järjestettiin 25. toukokuuta 2010 ja siinä jaettiin yhteensä 20 palkintoa.

Gagarin Cup: Ak Bars Kazan
Vsevolod Boborov -palkinto: HK Salavat Julajev Ufa (eniten maaleja tehnyt joukkue)
Pistepörssin voittaja: Sergei Mozjakin (Atlant)
Paras puolustaja: Sergei Zubov (SKA Pietari)
Paras maalintekijä: Marcel Hossa (Dynamo Riika)
Korkein plus-miinus: Patrick Thoresen (Salavat Julajev Ufa)
Vuoden valmentaja: Oļegs Znaroks (HK MVD)
Valentin Syš -palkinto: Mihail Tjurkin (HK MVD) (paras toimitusjohtaja)
Andrei Starovoitov -palkinto: Vjatšeslav Bulanov (paras tuomari)
"Sekuntti" -palkinto: Jiri Hudler (Dynamo Moskova)/Niko Kapanen (Ak Bars Kazan) (kauden ensimmäinen/viimeinen maali)
Omistautuminen jääkiekolle: Aleksandr Koreškov (Barys Astana) (joukkueelleen tärkein veteraanipelaaja)
Teräsmies palkinto: Gennadi Tšurilov (Lokomotiv Jaroslavl) (eniten ottelua kolmessa kaudessa)
Herrasmiespalkinto: Ruslan Hasanšin (Amur Habarovsk) & Sergei Žukov (Lokomotiv Jaroslavl)
Aleksei Tšerepanovin muistopalkinto: Anatoli Nikontsev (Avtomobilist) (kauden tulokas)
Paras Troika: Petr Čajánek, Aleksei Jašin, Maksim Sušinski (SKA Pietari) (eniten maaleja tehnyt ketju)
Paras maalivahti: Petri Vehanen (Ak Bars Kazan)
Kultainen maila: Aleksandr Radulov (Salavat Julajev Ufa) (arvokkain pelaaja)
Pudotuspelien arvokkain pelaaja: Ilja Nikulin (Ak Bars Kazan)

Tähdistökentällinen
Maalivahti:  Michael Garnett (HK MVD)
Puolustajat:  Sergei Zubov (SKA),  Dmitri Kalinin (Salavat Julajev)
Hyökkääjät:  Aleksandr Radulov (Salavat Julajev),  Marcel Hossa (Dynamo Riika),  Sergei Mozjakin (Atlant)

KHL:n suomalaiset ja entiset NHL-pelaajat 

KHL:ssa pelasi kaudella 2009–2010 suomalaisia ja NHL-taustaisia pelaajia entistä enemmän. Alla on lista suomalaisista ja NHL-statuksen omanneista pelaajista, jotka pelasivat ensimmäistä kertaa urallaan KHL:ssä.

Suomalaiset

 Jarkko Immonen, Ak Bars Kazan
 Janne Pesonen, Ak Bars Kazan
 Niko Kapanen, Ak Bars Kazan
 Ville Peltonen, Dynamo Minsk
 Ossi Väänänen, Dynamo Minsk
 Hannes Hyvönen, Dynamo Minsk
 Jussi Makkonen, Dynamo Minsk
 Mikko Jokela, Dynamo Minsk
 Mika Oksa, Dynamo Minsk
 Josef Boumedienne, Dynamo Minsk
 Petri Kontiola, HK Metallurg Magnitogorsk
 Toni Koivisto, HK Metallurg Magnitogorsk
 Leo Komarov, Dynamo Moskova
 Karri Rämö, Avangard Omsk
 Lasse Kukkonen Avangard Omsk
 Mikko Luoma, HK Atlant

Muut

Mikael Tellqvist, Ak Bars Kazan
Niko Dimitrakos, Moskovan TsSKA
Aleksandr Nikulin, Moskovan TsSKA
Jiří Hudler, Moskovan Dynamo
Sandis Ozoliņš, Dynamo Riika
Byron Ritchie, Dynamo Minsk
Joe Motzko, HK MVD
Martin Gerber, HK Atlant
Daniel Tjärnqvist, Lokomotiv Jaroslavl (Pelasi tosin pari vuotta aikaisemmin silloisessa Superliigassa)
Radek Bonk, Lokomotiv Jaroslavl
Richard Zedník, Lokomotiv Jaroslavl
Sergei Fjodorov, Metallurg Magnitogorsk (Pelasi Neuvostoliiton aikaisessa Superliigassa)
Dmitri Kalinin, Salavat Julajev Ufa (Pelasi NHL:n työsulkukaudella 2004–2005 Superliigassa)

Lähteet

2009-2010
Jääkiekkosarjojen kausi 2009–2010